laclemence > Versorgingseenheid
Gesondheidsorg en ondersteuning met omgee in a huislike omgewing. Enigiemand, ongeag of die persoon 'n inwoner van la Clémence is of nie, kan hiervan gebruik maak.
Die sentrum is ontwerp om 'n maksimum van slegs 16 inwoners op 'n persoonsgerigte wyse te ondersteun en versorg. Ons gekwalifiseerde, ervare en toegewyde personeel bied gemoedsrus aan inwoners en hul families.
Die primêre rol van die versorgingseenheid is om die nodige versorging en ondersteuning te bied aan individue met fisiese, emosionele en sosiale behoeftes waarin daar nie in hul eie huis voorsien kan word nie. Ongelukkig is die versorgingseenheid nie ingerig om mense wat leef met demensie te huisves nie.
Die verpleegpersoneel lewer ook versorgings- en ondersteuningsdienste aan inwoners binne hul huise. Dit sluit die daaglikse aflewering en toediening van voorskrifmedikasie, sowel as ondersteuningsdienste volgens 'n pasgemaakte sorgplan in.
Nood Uitroepdienste Beskikbaar
Nood uitroepdienste is 24h per dag beskikbaar. Hierdie hulp kan d.m.v. 'n interne oproep of 'n noodknoppie wat ook valle monitor, ontbied word, indien jy nie self daartoe instaat is om te skakel nie.
Moet asb. nie huiwer om die versorgingseenheid vir verdere besonderhede te kontak of om 'n persoonlike besoek te reël nie.